open-index/open-wikipedia-markdown huggingface dataset:
Sveitsin keskuspankki

**Sveitsin keskuspankki** (, , , , ) on Sveitsin valtiollinen pankki. Se perustettiin vuonna 1906, ja pankin toiminta alkoi vuonna 1907. Pankin pääkonttorit ovat Bernissä ja Zürichissä. Pankilla on haarakonttorit Baselissa, Genevessä, Lausannessa, Luzernissa, Luganossa ja St. Gallenissa. Lisäksi keskuspankin tehtäviä hoitaa 14 kantoninpankkia.

## Pankin tehtävät
Keskuspankin velvollisuutena on lain mukaan maan rahapolitiikan hoitaminen maan edun mukaisesti. Pankki varmistaa hintavakauden ottaen huomioon taloudellisen kehityksen. Pankin tehtäviä ovat:
# Pankki huolehtii frangimarkkinoista ja sen likviditeetistä.
# Se varmistaa käteisrahahuollon.
# Se takaa maksujärjestelmän toimivuuden.
# Pankki huolehtii maan valuuttavarannoista.
# Pankki edistää pankkijärjestelmän vakautta.

## Frangin vakauttaminen
Pitääkseen frangin arvon vakaana pankki toimii aktiivisesti ulkomaisilla osake-, velkakirja- ja valuuttamarkkinoilla. Pankki ei ole perinteinen pääomasijoittaja vaan vakautustarkoituksessa, frangin arvostuksen muutoksista riippuen SNB myy tai ostaa omaisuuttaan isoja määriä. Periaatteesta johtuen Sveitsin keskuspankki tekee toisinaan valtavia voittoja, mutta myös isoja tappioita: vuonna 2016 voitto oli 25 miljardia dollaria, seuraavana vuonna 54 mrd. Sfr, mutta vuonna 2018 pankin tappiot olivat 14 mrd. Sfr.  

## Pankin omistukset Suomessa
Sveitsin keskuspankki omistaa suomalaisia yhtiöitä, muun muassa UPM:ää (0,47 %, 28.2.2019)  ja Metsoa (0,3 %, 28.2.2019) .

## Pääkonttorit

Tiedosto:Schweizerische Nationalbank Swiss National Bank in Bern by Robbie Conceptuel.png|Bernin-pääkonttori Bundeshausplatzilla.
Tiedosto:Bürkliplatz - SNB 2012-03-27 17-05-07 (P7000).JPG|Zürichin-pääkonttori Lindenhofin kaupunginosassa.


## Puheenjohtajat

## Lähteet

## Aiheesta muualla
*
Kokonaistyöaika

**Kokonaistyöaika** tarkoittaa työsopimusta, johon ei sovelleta työaikalakia. Työntekijällä ei tällöin ole työajanseurantaa eikä erillistä loma-aikaa, vaan työntekijällä on vapaus itse sovittaa työaikansa ja lomansa työtehtäviensä mukaisesti. Työntekijälle ei myöskään makseta erillisiä työaikalaissa mainittuja korvauksia kuten ylityö-, varallaolo- tai sunnuntaityökorvauksia.

Kokonaistyöaikaa voi soveltaa vain yrityksen ylimpään johtoon ja heidän välittömiin alaisiinsa, jotka johtavat yritystä tai sen itsenäistä osaa tai heidän työtehtävänsä on siihen rinnastettavissa. Kokonaistyöaikaa ei voi soveltaa muihin työntekijöihin edes näiden suostumuksella.

Kokonaistyöaika on myös tilastollinen käsite, joka kuvaa työntekijän palkanmaksun perusteena olevaa kuukausittaista työaikaa.

## Lähteet
Canon EOS M100

**Canon EOS M100** on Canonin valmistama mikrojärjestelmäkamera, joka tuli markkinoille vuonna 2017. Kamera kuuluu Canon EOS M -tuoteperheeseen. Kameran kameratyyppi on peilitön järjestelmäkamera. Tarkkuus on 24,2 megapikseliä. Kamera tarkentaa automaattisesti, tai tarkennusta voi säätää käsin. 

## Yhteensopivat objektiivit
Kameraan on saatavilla seuraavat omat objektiivit (EF-M -kiinnitys): 

* EF-M 15-45mm f/3.5-6.3 IS STM
* EF-M 18-55mm f/3.5-5.6 IS STM
* EF-M 11-22mm f/4-5.6 IS STM
* EF-M 22mm f/2 STM
* EF-M 55-200mm f/4.5-6.3 IS STM
* EF-M 18-150mm f/3.5-6.3 IS STM
* EF-M 32mm f/1.4 STM
* EF-M 28mm f/3.5 IS STM

## Lähteet
Tammelan kirkonkylä

**Tammelan kirkonkylä** on yli 2&nbsp;500 asukkaan kylä Tammelassa ja kunnan hallinnollinen keskus. Se sijaitsee kunnan suurimman järven Pyhäjärven ja sen pohjoisosassa kulkee Turun ja Hämeenlinnan välinen Turun valtatie. Yhdystietä 2821 pitkin kulkemalla kirkonkylästä on Forssan keskustaan noin 8 kilometriä.

Nykyisellään kirkonkylä ei muodosta omaa taajamaansa, vaan se on kasvanut yhteen Forssan keskustaajaman kanssa.

## Lähteet
Jokioisten kirkonkylä

**Jokioisten kirkonkylä** (myös nimellä **Jokioisten keskustaajama**) on kylä Jokioisissa ja kunnan hallinnollinen keskus. Se sijaitsee Loimijoen varrella ja sen etelä- ja kaakkoispuolella kulkee Turun ja Hämeenlinnan välinen Turun valtatie. Kylästä on Forssan keskustaan noin 9 kilometriä.

Nykyisellään kirkonkylä ei muodosta enää omaa taajamaansa, vaan se on kasvanut yhteen Forssan keskustaajaman kanssa, josta tämän kunnan alueella asui vuoden 2017 lopussa 3 208 asukasta.

## Lähteet
Katoava Pohjola

**Katoava Pohjola** on suomalainen televisiossa esitetty luontoaiheinen dokumenttisarja. Sitä juonsi Kimmo Ohtonen.

## Lähteet
Zena

**Zinaida Aljaksandrauna Kupryjanovitš** (, , s. 17. syyskuuta 2002 Minsk, Valko-Venäjä), tunnettu myös taiteilijanimellään **Zena**, on valkovenäläinen laulaja, näyttelijä ja juontaja. Hän edusti Valko-Venäjää vuoden 2019 Eurovision laulukilpailussa Tel Avivissa kappaleella "Like It".

Zena yritti vuosina 2015 ja 2016 edustaa Valko-Venäjää lasten Eurovision laulukilpailussa, mutta ei voittanut maan karsintoja. Vuonna 2018 hän juonsi Lasten Eurovision laulukilpailun yhdessä Eugene Perlinin ja Helena Meraain kanssa.

## Diskografia

## Dubbaus

## Lähteet
Sahara (Clive Cusslerin romaani)

**Sahara** on Clive Cusslerin vuonna 1992 kirjoittama jännitysromaani. Kirjan suomennos julkaistiin vuonna 1994 WSOY:n kustantamana ja Raimo Salmisen ja Jukka Jääskeläisen suomentamana.

## Lähteet
Kirkkokatu (Tampere)

**Kirkkokatu** on pohjois-eteläsuuntainen katu Tampereen ydinkeskustassa. Se sijoittuu Keskustorin ja Laukontorin väliin. Kadun varrella on muun muassa teollisuuslaitos Metsä Board Tako, joka on nykyään ainoa Tammerkosken rannassa toimiva tehdas.

## Historia
Kirkkokatu kuuluu Tampereen vanhimpiin katuihin. Lähes koko nykyinen katulinja esiintyi jo vuonna 1775 Tammerkosken kauppalan asemakaavaluonnoksessa, jonka pohjalta laadittiin myöhemmin Tampereen kaupungin ensimmäinen asemakaava (1779). Katu oli aikoinaan nykyistä pidempi ja ulottui pohjoisessa Uudellekadulle eli nykyiselle Satakunnankadulle asti. Katu kulki Vanhan kirkon, Frenckellin tehdasalueen ja Molinin tontin puutalokorttelin vierestä.
 
Kaupungin ensimmäisessä asemakaavassa nykyisen Keskustorin alueelle oli sijoitettu paikat neljälle kirkkorakennukselle. Tontit oli ilmeisesti varattu luterilaista, anglikaanista, reformoitua ja roomalaiskatolista kirkkoa varten, sillä Tampereelle pyrittiin houkuttelemaan eri uskontokuntia edustavia ulkomaisia tehtailijoita. Kirkkokatu kulki näiden kirkkotonttien välissä, mutta kadulla ei ollut vielä kaupungin alkuaikoina virallista nimeä. Ensimmäinen tunnettu maininta Kirkkokadusta (muodossa *Kirko katu*) on vuodelta 1790. Virallisen aseman kadunnimi sai vasta vuoden 1868 asemakaavassa.

Kaupungin ensimmäinen kirkkorakennus oli Carlo Bassin suunnittelema luterilainen kirkko (nyk. Vanha kirkko), joka rakennettiin 1824 ja vihittiin käyttöön seuraavana vuonna. Muut torille kaavaillut kirkkorakennukset jäivät toteutumatta.

Kirkkokadun pohjoispää sijaitsee nykyisessä asemakaavassa Keskustorin etelälaidalla eli niin sanotulla Jugendtorilla. Vanhankirkonpuiston edustalla on kuitenkin säilynyt jäänteenä hieman kadun vanhaa pohjoisosaa.

## Nykyinen rakennuskanta
Keskustorin ja Hallituskadun välillä kulkeva Kirkkokadun pätkä on osa Hämeenkadun, Hämeensillan ja Keskustorin muodostamaa valtakunnallisesti merkittävää kulttuuriympäristöä. Kirkkokadun itäpuolella sijaitseva Takon tehdasalue kuuluu puolestaan valtakunnallisesti merkittävään Tammerkosken teollisuusmaisemaan. Takon tehtaan savupiippu on yksi Tammerkosken kansallismaiseman symboleista.

### Kadun itäpuolen rakennukset
* Selinin talon siipirakennus (1934)
* Takon tehdasalue (useita rakennuksia)

### Kadun länsipuolen rakennukset

* Palanderin talo (1901) ja sen siipirakennus (1889, korotettu 1943)
* Huberin talo (1949)
* Kauppaseuran talo (1957)

## Katso myös
* Kauppaseuran talo (1905–1956)

## Lähteet
Viestijuoksun Suomen-mestaruuskilpailut 1922

**Viestijuoksun Suomen-mestaruuskilpailut 1922** järjestettiin 21.–22. kesäkuuta Tampereella.

## Yleisen sarjan mitalistit
### Miehet

## Lähteet
*
*
*
*
Söderkullan kirkko

**Söderkullan kirkko** on luterilainen kirkkorakennus Söderkullan taajamassa Sipoossa. Juhani Aallon suunnittelema kirkkorakennus valmistui vuonna 2018.

Kirkko valmistui seurakuntakeskukseksi, jossa on työhuoneita, kerhotiloja ja nuorten tila. Kirkkosali vihittiin kirkoksi 26. elokuuta 2018. Kirkko on sekä Sipoon suomalaisen että ruotsalaisen seurakunnan käytössä. Rakennuksessa hyödynnetään maalämpöä ja aurinkoenergiaa.

## Lähteet
Namibianhietakyyhky

**Namibianhietakyyhky** (*Pterocles namaqua*) on hietakyyhkyjen (Pteroclidae) heimoon kuuluva lintulaji.

## Levinneisyys ja elinympäristö
Se elää Afrikan paahtavilla aavikoilla, joilla sataa harvoin. Namibianhietakyyhkyn uhanalaisuusluokitus on Kansainvälisen luonnonsuojeluliiton mukaan elinvoimainen.

## Ravinto ja elintavat
Namibianhietakyyhky käyttää ravinnokseen aavikoilla kasvavien kasvien siemeniä, joita aina sateen sattuessa on runsaasti saatavilla. Yhden yksilön on syötävä päivittäin noin 8 000 siementä. Siemenet ovat kuitenkin kuivaa ravintoa. Namibianhietakyyhkyt hankkivat vettä joskus kymmenienkin kilometrien päästä. Lajin koiras lentää naaraan jäädessä pesälle. Kun se löytää juomapaikan, se upottautuu veteen ja kastelee höyhenensä perusteellisesti. Palattuaan poikastensa luo se asettautuu niiden eteen. Sen jälkeen poikaset imevät kosteuden uroslinnun höyhenistä ja tyydyttävät näin vedentarpeensa.

## Lähteet

## Aiheesta muualla
*Laji.fi: Namibianhietakyyhky (''Pterocles namaqua'')
*ITIS: Pterocles namaqua
All-Pro

**All-Pro** on palkinto, joka jaetaan NFL:n jokaisen pelipaikan parhaalle pelaajalle. Tällä hetkellä (tilanne maaliskuussa 2019) Associated Pressin julkaisema listaus on yleisesti käytetyin. Palkinto ei ole kuitenkaan NFL:n virallinen palkinto, vaan NFL:n Pro Bowl vastaa kyseistä palkintoa. Kauden 2018 All-Pro –palkinnot päätti 50 median edustajaa. AP julkaisee kaksi joukkuetta, jossa ensimmäiseen joukkueeseen valitaan pelipaikkansa paras ja toiseen joukkueeseen toinen. Joillekin pelipaikoille valitaan useampi pelaaja. Eniten AP:n All-Pro –valintoja on Jerry Ricella ja Jim Ottolla, joilla on kummallakin kymmenen valintaa.

## Lähteet
Alékos Spanoudákis

**Aléxandros ”Alékos” Spanoudákis** (, 8. heinäkuuta 1928 Chaniá – 10. maaliskuuta 2019) oli kreikkalainen koripalloilija.

Spanoudákis kuului Kreikan miesten maajoukkueen kokoonpanoon Helsingin kesäolympialaisissa 1952, missä maa jäi karsintaotteluihin, ja EM-kilpailuissa Egyptissä 1949 sekä Ranskassa 1951. Egyptissä Kreikka voitti pronssia ja Ranskassa maa sijoittui kahdeksanneksi. Spanoudákisin Giánnis-veli oli myös maajoukkuetason koripalloilija.

Seuratasolla Spanoudákis edusti vuosina 1947–1964 Olympiakosia ollen mukana voittamassa seuran kahta ensimmäistä Kreikan mestaruutta vuosina 1949 ja 1960. Hän oli ensimmäisiä hyppyheittoa käyttäneitä eurooppalaispelaajia. Spanoudákis kuoli 90-vuotiaana 10. maaliskuuta 2019, joka oli myös Olympiakosin perustamispäivä.

## Lähteet
* Profiili  basket.gr 
* Alexandros Spanoudakis Bio, Stats and Results Olympics at Sports-Reference.com 

### Viitteet

## Aiheesta muualla
* Profiili FIBA Archive
Katherine Maher

**Katherine Roberts Maher** (18. huhtikuuta 1983 Wilton, Connecticut) on yhdysvaltalaissyntyinen entinen Wikimedia Foundationin toiminnanjohtaja. Hän työskenteli Wikimedia Foundationin viestintäjohtajana, kunnes tuli kesäkuussa 2016 nimetyksi Lila Tretikovin seuraajaksi toiminnanjohtajan tehtävään. Hän on suorittanut alemman korkeakoulututkinnon New Yorkin yliopistossa vuonna 2005.

Helmikuussa 2021 Maher ilmoitti jättävänsä Wikimedia Foundationin toiminnanjohtajan tehtävänsä huhtikuussa 2021. Hänen seuraajakseen valittiin Maryana Iskander, joka aloitti tehtävässään tammikuussa 2022.

## Lähteet

## Aiheesta muualla
Lemaitre (yhtye)

**Lemaitre** on Oslossa perustettu norjalainen indietronica-duo, joka koostuu norjalaisista Ketil Jansenista ja Ulrik Denizou Lundista. Yhtye perustettiin kesäkuussa 2010, ja sen nykyinen kotipaikka on Los Angeles Yhdysvalloissa. 

Lemaitre on julkaissut useita EP-levyjä, ja seitsemännen EP-julkaisun jälkeen duo julkaisi ensimmäisen studioalbuminsa *Chapter One* 2. kesäkuuta 2017. 

Lemaitre on nimetty belgialaisen papin Georges Lemaîtren mukaan. 

## Diskografia

### Studioalbumit
* *Chapter One* (2017)

### EP:t
* *The Friendly Sound* *(2010)* https://soundcloud.com/serious-url/sets/the-friendly-sound-ep
* *Relativity 1* *(2012)* https://soundcloud.com/serious-url/sets/relativity-1-1
* *Relativity 2* *(2012)*  https://soundcloud.com/serious-url/sets/relativity-2
* *Relativity 3 (2013)*
* *Relativity by Nite (2013)*
* *Singularity (2014)*
* *Singularity (Remixed) (2015)*
* *1749 (2016)*
* *Afterglow (2016)*
**Fast Lovers (2018)*

## Lähteet
Suzuki-Solifer R

**Suzuki-Solifer R** on Soliferin oma versio Suzukin valmistamasta RB50-mallista. Se valmistettiin vuosina 1987–1989. 

## Lähteet
Antonio Brown

**Antonio Tavaris Brown Sr** (10. heinäkuuta 1988 Miami, Yhdysvallat) yhdysvaltalainen amerikkalaisen jalkapallon pelaaja. Brownin pelipaikka on laitahyökkääjä. Hän edustaa kaudella 2020 NFL-seura Tampa Bay Buccaneersia. Brown on valittu Pro Bowliin seitsemän kertaa ja All-Pro-joukkueeseen neljä kertaa. Kauden 2018 päätyttyä Brownilla on aktiivisista pelaajista neljänneksi eniten vastaanottoja ja vastaanotettuja jaardeja, viidenneksi eniten vastaanotettuja touchdowneja ja yhdeksänneksi eniten touchdowneja.

Brown pelasi uransa yhdeksän ensimmäistä kautta Pittsburgh Steelersissä. Brown kaupattiin hänen pyynnöstään keväällä 2019 Oakland Raidersiin vaihdossa kahteen tulevan varaustilaisuuden varausvuoroon. Brown solmi uuden rahakkaan sopimuksen Raidersin kanssa, mutta ajautui syksyllä seuran kanssa riitoihin, joiden seurauksena hänen sopimuksensa purettiin. Brown solmi välittömästi yksivuotisen sopimuksen New England Patriotsin kanssa.

## Lähteet
Rähmäys

**Rähmäys** () on amerikkalaisessa ja kanadalaisessa jalkapallossa tapahtuma, jossa pelaaja menettää pallon hallustaan muuten kuin heittämällä, potkaisemalla tai muuten antamalla pallon sen toiselle pelaajalle. Rähmäys on määritelty Suomen Amerikkalaisen Jalkapallon Liiton säännöissä luvussa 11. Kun pallo on rähmätty, kaikki pelaajat saavat koskea palloon tai ottaa sen hallintaansa.

## Lähteet
Cepoy

**Cepoy** on kunta Ranskassa Loiret’n departementissa Centre-Val de Loiren alueella.  Se sijaitsee noin 110 kilometriä Pariisista etelään. Cepoy sijaitsee Seinen sivujoen Loingin ja sen vierellä kulkevan kanavan Canal du Loingin varrella. Cepoy kuuluu entiseen Gâtinaisin maakuntaan.

## Nähtävyyksiä
Kunnan nähtävyyksiä ovat Saint-Loupin kirkko, jonka historia ulottuu 1100-luvulle saakka, sekä 1500-luvulta peräisin oleva linna *Château de Cepoy*. Cepoy on ruotsalaisen Dals-Edin kunnan ystävyyskaupunki, ja sen kunniaksi Cepoyssa on ruotsalainen talo *Maison de la Suède*.

## Tunnettuja kuntalaisia
*Raoul Nordling (1882-1962), ruotsalainen liikemies ja diplomaatti. Hänet on haudattu Cepoyn hautausmaalle. 


Tiedosto:Ecluse-canal-loing_cepoy.jpg|Canal du Loing
Tiedosto:Eglise-saint-loup_cepoy.jpg|Saint-Loupin kirkko
Tiedosto:Chateau_cepoy.jpg|Château de Cepoy
Tiedosto:Maison-suede_cepoy.jpg|Maison de la Suède


## Lähteet

## Aiheesta muualla
Pellavatankio

**Pellavatankio** (*Camelina alyssum*) on ristikukkaiskasvien (Brassicaceae) heimoon, tankioiden (*Camelina*) sukuun kuuluva kasvilaji. Siitä voidaan erottaa kaksi alalajia: pikkupellavatankio (*Camelina alyssum* ssp. *alyssum*) ja isopellavatankio eli liinatankio (*Camelina alyssum* ssp. *integerrima*). Pellavatankio muistuttaa paljolti vehnätankiota (*Camelina microcarpa*) sekä ruistankiota (*Camelina sativa*), ja toisinaan nämä kolme lajia luokitellaan yhden ja saman lajin eri alalajeiksi.

## Kuvaus
Pellavatankio on yksivuotinen, keskikokoinen, vaaleanvihreä ja kalju tai lähes kalju ruohovartinen kasvi. Pellavatankio voi kasvaa noin puoli metriä korkeaksi. Sen lehdet ovat kapeansoikeita ja tyviltään sepiviä. Lehtilavat ovat selvästi liuskoittuneita. Pellavatankion kukat ovat pieniä ja kukkien terälehdet ovat noin 5 mm pitkiä sekä vaaleankeltaisia. Pellavatankio kukkii kesä–heinäkuussa. Pellavatankion hedelmät ovat päärynänmuotoisia lituja, jotka ovat 8–10 mm pitkiä.

## Esiintyminen
Pellavatankio on ollut aikaisemmin tavallinen rikkakasvi pellavapelloilla, mutta nykyisin se on käytännössä hävinnyt. Pellavatankio luokitellaan Suomessa luonnosta hävinneeksi (RE) lajiksi.

## Lähteet

## Aiheesta muualla
* Laji.fi: Pellavatankio (''Camelina alyssum'')
* ITIS: Camelina alyssum 
* Flora of North America: Camelina alyssum
Minnesholmen

**Minnesholmen** on saari läntisessä Espoossa Pentalan ja Stora Herrön välisessä salmessa. Virallisessa kaupunginosajaossa Minnesholmen kuuluu Suvisaaristoon ja se sijaitsee noin kaksi kilometriä Suvisaariston pääsaarista lounaaseen. 

Minnesholmenin pinta-ala on noin 1,3 hehtaaria. Saaren lounais–koillissuuntainen pituus on parisen sataa metriä. Rantaviivan pituus on noin 455 metriä. Minnesholmenin rannat ovat kallioisia ja keskiosat metsäisiä, mikä on tavanomaista Suomen etelärannikon ulko- ja välisaaristossa. Rakennuksia on kolme ja kiinteistöjä yksi.

Aivan Minnesholmenin eteläpuolella sijaitsee Halsholmen. Minnesholmenia ja Pentalaa erottaa Minnet-niminen salmi, Halsholmenin ja Herrön saarten välissä puolestaan virtaa Halmsholmsundet. Itäpuolella sijaitsee Herröfjärdenin merialue.

## Lähteet

## Aiheesta muualla
*Tiedostopalvelu.maanmittauslaitos.fi
*Foreca.fi: Sää Minnesholmen, Espoo
*Minnesholmen, Uusimaa, Suomi — Sunrise, Sunset and Daylength
Halsholmen

**Halsholmen** on saari läntisessä Espoossa Pentalan ja Stora Herrön välisessä salmessa. Virallisessa kaupunginosajaossa Halsholmen kuuluu Suvisaaristoon ja se sijaitsee Suvisaariston pääsaarista noin kaksi kilometriä lounaaseen.

Halsholmenin pinta-ala on noin 3,5 hehtaaria. Saaren kaakkois–luoteissuuntainen pituus on noin 350 metriä. Rantaviivan pituus on noin kilometrin. Halsholmen on rannoiltaan kivikkoista ja keskiosiltaan metsäistä. Keskikohdastaan Halsholmen on vain muutaman kymmenen metrin levyinen, joten se jakautuu selkeästi läntiseen ja itäiseen osaan. Saarella on kuusi rakennusta ja kaksi kiinteistöä.

Aivan Halsholmenin pohjoispuolella sijaitsee Minnesholmen. Minnesholmenia ja Pentalaa erottaa Minnet-niminen salmi, Halsholmenin ja Herrön saarten välissä puolestaan virtaa Halmsholmsundet. Itäpuolella sijaitsee Herröfjärdenin merialue.

## Lähteet

## Aiheesta muualla
*Tiedostopalvelu.maanmittauslaitos.fi
*Foreca.fi: Sää Halsholmen, Espoo
*Halsholmen, Uusimaa, Suomi — Sunrise, Sunset and Daylength
Petrus Donders

**Autuas Petrus Norbertus Donders C.Ss.R.** (myös **Peter Donders** tai **Peerke Donders**; 27. lokakuuta 1805 Tilburg, Pohjois-Brabant, Alankomaat – 14. tammikuuta 1887 Batavia, Saramacca, Suriname) oli alankomaalainen redemptoristi, pappi ja lähetystyöntekijä Surinamissa, joka palveli orjia ja spitaalisia, evankeloi intiaaneja sekä kastoi ensimmäisten vuosiensa aikana ainakin 1200 henkilöä. Hän eli seuraavien 6 paavien hallintokausien aikana: Pius VII (1800–1823), Leo XII (1823–1829), Pius VIII (1829–1830), Gregorius XVI (1831–1846), autuas Pius IX (1846–1878) ja Leo XIII (1878–1903). Paavi Pius XII julisti hänet kunnianarvoisaksi 25. maaliskuuta 1945, 11. huhtikuuta 1978 Louis John Westlandin julistettiin parantuneen ihmeen kautta osteomyeliitistä hänen avullaan, paavi Johannes Paavali II julisti hänet autuaaksi 23. maaliskuuta 1982 ja hänen muistopäiväänsä vietetään 14. tammikuuta. Mies kuoli hoitamattomaan munuaistulehdukseen ja hänen maalliset jäämistönsä on nykyään haudattu Paramaribon katedraaliin.

## Elämä
Petrus syntyi köyhään mutta ahkeraan ja hurskaaseen katoliseen perheeseen kutojalle Arnold Denis Dondersille ja hänen vaimolleen Petronella Jakoba van der Brekelille ja halusi jo lapsena papiksi, mutta aloitti elämänsä työntekijänä tehtaassa. Paikallisten pappien ja varakkaan tukijan avulla hän meni seminaariin 21-vuotiaana tehden palvelijan töitä samalla kun opiskeli ja lopulta 26-vuotiaana hän haki fransiskaaneihin, jesuiittoihin ja redemptoristeihin mutta torjuttiin näissä kaikissa. Mies vihittiin 32-vuotiaana papiksi eli noin 10 vuotta sen jälkeen kun astui seminaariin. Hän meni lähetystyöntekijäksi Alankomaiden siirtomaahaan ja saapui Paramariboon 16. syyskuuta 1842, jossa hän palveli ja evankeloi orjia. Hän vietti loppuelämänsä Surinamessa vuodesta 1842 vuoteen 1866 sekulaaripappina ja vuodesta 1866 vuoteen 1887 redemptoristipappina. Hän vieraili säännöllisesti orjien, sotilasvaruskuntien ja alkuperäiskansojen luona ja asettui vapaaehtoisesti palvelemaan spitaalisia ihmisiä Bataviassa ja hän kuolikin spitaalistensa keskuudessa 14. tammikuuta 1887.

## Galleria

File:Petrus Donders.jpg
File:Jules Vits (1868-1935) Peerke Donders - Gemeentelijk Museum Melle 23-3-2017 11-27-38.JPG
File:Tilburg Donders.jpg


## Lähteet

## Aiheesta muualla
Mikko Partanen

**Mikko Partanen** (s. 17. marraskuuta 1997 Kouvola) on suomalainen jääkiekkopuolustaja.

## Ura
Partanen on KooKoon kasvatti. Hän oli kaudella 2012–2013 joukkueensa tehokkain puolustaja sekä C-nuorten Mestiskarsinnoissa tehoilla 6+9=15 että C-nuorten Mestiksen runkosarjassa Kasperi Kamesakin kanssa tehoilla 1+6=7. Kaudella 2016–2017 Partanen toimi KooKoon A-nuorten varakapteenina.

Kaudella 2018–2019 Partanen debytoi KooKoon SM-liigajoukkueessa, jossa hän pelasi kolme runkosarjaottelua tehden yhden maalin. Partanen teki liigadebyyttinsä 8. maaliskuuta 2019 Tapparaa vastaan. Hänet merkittiin KooKoon kolmospuolustajapariin Ed Wittchow'n viereen. Partanen sai ottelussa jääaikaa 18.12 minuuttia. Liigauransa avausmaalin hän teki seuraavassa ottelussa 12. maaliskuuta 2019 JYPiä vastaan. Jari Lantta valitsi Partasen ottelun Alumnien tähtien kolmostähdeksi.

Partanen teki kaudeksi 2019–2020 vuoden mittaisen sopimuksen Mestis-joukkue Rovaniemen Kiekkoon. Jo ennen kauden alkua elokuun lopulla hänen sopimuksensa kuitenkin purettiin, kun Partanen päätti keskittyä siviilipuolen asioihin.

## Tilastot

## Lähteet
*
*
*

### Viitteet
Lentomajakka

**Lentomajakka** on valosignaalia lähettävä torni tai antenni jonka tehtävä oli ohjata lentoliikennettä samaan tapaan kuin meriliikenteen majakat ohjasivat laivoja. 

Lentomajakoita rakennettiin jonkin verran siviililentoliikenteen alkuvaiheessa maailmansotien välisenä aikana. Toisen maailmansodan aikana kehittynyt radiosuuntimatekniikka ja sen myötä tulleet NDB-majakat, LFR-majakat sekä VHF-monisuuntamajakat syrjäyttivät lentomajakat eikä niitä ehditty rakentaa suuria määriä. Nämä uudemmat järjestelmät tarjosivat parempaa tarkkuutta ja luotettavuutta lentoliikenteen ohjauksessa, minkä vuoksi lentomajakoiden visuaalisen signaalin merkitys väheni. Yksittäisiä jäänteitä vanhasta infrastruktuurista on kuitenkin edelleen itse majakoiden lisäksikin olemassa: niin Suomen kuin monen muunkin maan ilmailukäsikirjassa on edelleen tyhjä luettelo suunnistusloistoista, koska käsikirjan perusrakennetta ei ole muutettu.
 
## Lentomajakat Suomessa
Alun perin piti rakentaa ketju palvelemaan lentoliikennettä Tukholmasta Helsinkiin asti. Se ei kuitenkaan koskaan ehtinyt valmistua. Ketjusta on jäljellä kolme rakennusta:

* Turun Artukaisten lentokenttää palvelemaan rakennettu Pansion lentomajakka (rak. 1932)
* Paraisisten Iniössä Perkalan saaressa sijaitsevan majakan Senaatti-kiinteistöt myi vuonna 2008  yksityisomistukseen. Nykyään sen vierelle on rakennettu asunto ja majakan huipulla on sauna. 
* Ahvenanmaan Kumlingessa on säilynyt torni. 

Maarianhaminan Kasbergetissä sijainnut lentomajakka on purettu.

## Lähteet
Djupuddsklacken

**Djupuddsklacken** on saari Espoon ulkosaaristossa noin viisi kilometriä Suvisaariston pääsaarista etelään. Virallisessa kaupunginosajaossa se kuuluu Suvisaaristoon. Djupuddsklacken on luokiteltu kasvipeitteiseksi silikaattikallioksi.

Djupuddsklackenin pinta-ala on hehtaari. Saaren kaakkois–luoteissuuntainen pituus on noin 170 metriä. Djupuddsklacken on maankohoamisen myötä kasvanut lähes kiinni sen länsipuoliseen Kytön linnakesaareen. Maastoltaan saari on karua silokalliota ja kasvillisuudeltaan niukkaa kivikkoa. Loppukesäisin saarella kukkii niittylaikkuja. Djupuddsklacken on merkittävä lintujen pesimäpaikka.

## Lähteet

## Aiheesta muualla
*Tiedostopalvelu.maanmittauslaitos.fi
*Foreca.fi: Sää Djupuddsklacken, Espoo
*Djupuddsklacken, Uusimaa, Suomi — Sunrise, Sunset and Daylength
Juhani Hakopuro

**Veli Juhani (Jussi) Hakopuro** (s. 1964 Pori) on Ruotsissa asuva suomalainen artisti, muusikko ja säveltäjä. Nykyinen asuinpaikkakunta on Lilla Edet Ruotsissa.

Juhani aloitti tanssiorkesterissa soittamisen Ruotsissa jo vuonna 1980. Hän soitti orkestereissa Alibi (1980–1982), Select (1982–1998) ja Miranda (1998–2017). 
Hän on kiertänyt tanssipaikkoja niin Ruotsissa, Suomessa kuin laivoillakin. Pääinstrumenttina ovat koskettimet ja laulu.

Juhani pyöritti omaa musiikkiliikettä ja musiikkikoulua 1990-luvun alussa. Ennen sitä hän toimi mm kirkkourkujen virittäjänä lähinnä länsiruotsin kirkoissa.

Juhani Hakopuron sävellyksiä on levyttänyt useampi suomalainen artisti joista tunnetuimpia ovat ehkä Danny, Frederik, Erkki Junkkarinen, Esko Rahkonen, Tarja Lunnas ja T.T. Purontaka. Hakopuron tunnetuimmat laulut ovat: Etsin, Kosketit mun sydäntäni, Rakkaani sekä Isoveli.
Kotibaari

**Kotibaari** on alkoholijuomien tarjoiluun ja seurusteluun tarkoitettu varustus, jonka avulla drinkkejä, viinejä ja oluita voidaan tarjoilla kotioloissa ravintoloiden ja baarien tapaan. Kotibaari voi pienimmillään olla *baarikaappi* tai tarjoiluvaunu, jossa säilytetään alkoholipulloja, cocktail-sekoitusvälineitä ja laseja, ja sen yhteydessä ehkä pieni jääkaappi kylmiä juomia ja jääpaloja varten. Suurimmillaan kotibaari on pientä baarikeittiötä tai ravintolan baaritiskiä muistuttava *wet bar* vesipisteineen, kylmäkalusteineen, tarjoilutiskeineen ja baarijakkaroineen.

Kotibaarit olivat haluttuja varusteita 1960- ja 1970-lukujen pientalorakentamisessa uima-altaan ja avotakan tavoin. Kotibaareja sisustettiin etenkin ylemmän keskiluokan koteihin, joissa tapahtuva edustaminen ja vieraiden viihdyttäminen oli nykyistä yleisempää niukan ravintolatarjonnan takia. Huonekaluvalmistajat tarjosivat kuluttajille nahkapaneloinnilla verhoiltuja jalopuisia kotibaarikalusteita. Kotibaareja rakennettiin usein kellaritiloihin takkahuoneen yhteyteen tai sen vaihtoehdoksi. Oluttupamaista tyyliä luotiin vanhoista puutynnyreistä valmistetuilla huonekaluilla.

Keväällä 1973 *Helsingin Sanomat* esitteli matkailuyrittäjä Kalevi Keihäsen taloa Korpilinnaa Pohjois-Tapiolassa, jonka kotibaarisaliin mahtui noin 30 henkeä. Baari oli sisustettu Yrjö Kukkapuron futuristisilla Saturnus-muovikalusteilla nahkaverhoiluineen, ja seinää koristivat muun muassa olympiavoittaja Lasse Virenin piikkarit.

1990-luvulla kotibaariesittelyt alkoivat lehdissä vaihtua baarikalusteiden myynti-ilmoituksiksi kotibaarien mentyä pois muodista. 2010-luvulla kotibaarien kaltaiset tarjoilupisteet nousivat uuteen suosioon miesluolailmiön () myötä. Kotibaarimaisia tarjoilupisteitä voi kodeissa olla nykyisin myös viiniharrastukseen liittyen tai ulkona grillikatoksen tai uima-altaan yhteydessä.

## Lähteet
Sarah McTernan

**Sarah McTernan** (s. 11. maaliskuuta 1994 Scarriff, Clare, Irlanti), on irlantilainen laulaja ja lauluntekijä. Hän nousi kuuluisuuteen vuonna 2015 sijoittuessaan kolmanneksi *The Voice of Ireland* -laulukilpailussa. McTernan edusti Irlantia kappaleella "22" vuoden 2019 Eurovision laulukilpailussa Tel Avivissa sijoittuen viimeiseksi 16 pisteellä.

## Lähteet
Sirppinokat

**Sirppinokat** (*Epimachus*) on paratiisilintujen (*Paradisaeidae*) heimoon kuuluva lintusuku. Siihen kuuluu Birdlife Suomen luokituksen mukaan kaksi lajia, ruskosirppinokka (*Epimachus meyeri*) ja samettisirppinokka (*Epimachus fastuosus*).

## Lähteet

## Aiheesta muualla
*Laji.fi: Sirppinokat (''Epimachus'')
*ITIS: Epimachus
Lutukat

**Lutukat** (*Capsella*) on ristikukkaiskasvien (Brassicaceae) heimoon kuuluva kasvisuku. Sukuun luetaan nykyisin kuuluvaksi kahdeksan lajia sekä yksi lajiristeymä.

## Kuvaus
Lutukat ovat yksi- tai kaksivuotisia ruohovartisia kasveja. Niiden varret ovat haarattomia tai haaroittuneita sekä kasvutavaltaan pystyjä. Lutukat ovat joko täysin tai lähes kaljuja; karvoja voi esiintyä varren alaosissa. Mahdolliset karvat ovat yksinkertaisia trikoomia tai tähtikarvoja. Lehtiä lutukoilla on sekä varsissa että lehtiruusukkeena varsien tyvillä. Ruusukelehdet ovat eripituisia ja niiden muoto vaihtelee ehyen ja syvään pariliuskaisen väliltä. Varsilehdet ovat sepiviä ja hammaslaitaisia. Lutukoiden kukinto on terttu ja kukkien terälehdet ovat 2–3 mm pitkiä sekä valkoisia. Lutukoiden hedelmät ovat kolmionmuotoisia lituja.

## Levinneisyys
Suomessa ja Ruotsissa ainut luonnonvaraisena kasvava lutukkalaji on rikkalutukka eli lutukka (*Capsella bursa-pastoris*). Sitä tavataan joutomailla sekä yleisenä rikkakasvina pelloilla. Suomessa länsirannikolla on tavattu myös rusolutukkaa (*Capsella rubella*) ja Ruotsissa myös *[[Capsella grandiflora]]* -lajia.

## Nimen etymologia
Lutukoiden (*Capsella*) suvun tieteellinen nimi tulee latinan kielen sanan *capsa* (suom. tyttö) diminutiivimuodosta ja viittaa lutukoiden lituihin. Lisäksi Marcellus Empiricus käytti Capsella-nimeä erään kasvin nimenä jo 400-luvulla.

## Lajeja
* *[[lutukka|Capsella bursa-pastoris]]* – lutukka eli rikkalutukka
* *[[Capsella draboides]]*
* *[[Capsella grandiflora]]*
* *[[Capsella lycia]]*
* *[[Capsella mexicana]]*
* *[[Capsella orientalis]]*
* *[[Capsella puberula]]*
* *[[rusolutukka|Capsella rubella]]* – rusolutukka eli punertavalutukka
* ''Capsella'' × ''gracilis''

## Lähteet

## Aiheesta muualla
* Suomen Lajitietokeskus: Lutukat – ''Capsella''
* Finto: Kassu – Kasvien suomenkieliset nimet: ''Capsella''
Kissanhiekkalapio

**Kissanhiekkalapio** on kissanhiekkalaatikon siivoamista varten kehitetty erityinen siivilämäinen lapio. Sillä hiekkaa kauhottaessa puhtaat hiekat putoavat rei’istä pois, kun jätökset voi helposti kerätä talteen.

## Lähteet
Valira (joki)

**Valira** on Andorrassa ja Espanjassa sijaitseva joki, joka on Segre-joen sivu-uoma. Valira on Andorran pisin joki, ja sen kaksi päähaaraa Valira del Nord ja Valira d’Orient muodostavat siellä Y-kirjaimen muotoisen päälaakson, jossa asuu suurin osa maan väestöstä. Pisimmillään Valira on 39 kilometriä pitkä Valira d’Orientin alku-uomasta Segre-joelle, josta 28 kilometriä on Valira d’Orientin sivu-uomaa ja 11 kilometriä Valiran pääuomaa. Valira del Nordin sivu-uoman pituus puolestaan on 24 kilometriä. Sivu-uomat yhdistyvät Les Escaldesissa.

## Lähteet
Gerard Claret

**Gerard Claret** (s. 1951 Ordino, Andorra) on andorralainen viulisti. Claret on toiminut kapellimestarina Andorran kansallisessa kamariorkesterissa.

Gerard Claretin veli Lluís Claret on tunnettu sellisti. 

## Lähteet
*

### Viitteet
Viena (albumi)

Viena on suomalaisen kansanmusiikkiyhtyeen Värttinän vuonna 2015 ilmestynyt studioalbumi. Levynjulkaisukonsertit järjestettiin Kuhmo-talossa 10.10. sekä 11.10. Savoy-teatterissa, Helsingissä. 
## Kappaleet
#
#
#
#
#
#
#
#
#
#
#
#

## Kokoonpano
* Mari Kaasinen – laulu
* Susan Aho – laulu
* Karoliina Kantelinen – laulu
* Matti Kallio – harmonikka, huilut, tuotanto
* Lassi Logrén – viulu, jouhikko, avainviulu
* Matti Laitinen – kielisoittimet 

## Arvostelut
* Soundi: 

## Lähteet

## Aiheesta muualla
* ''Viena'' discogs.com -sivustolla
Lateraani

**Lateraani** on yhteisnimitys joukolle Roomassa sijaitsevia rakennuksia, jotka kuuluvat Pyhälle istuimelle eli katolisen kirkon ylimmälle hallinnolle. Lateraani sijaitsee Vatikaanista kaakkoon Tiberin vastakkaisella puolella. Nimi tulee Laterani-patriisisuvulta, jonka maalle rakennukset pystytettiin. Lateraaniin kuuluvat Lateraanikirkko (*San Giovanni in Laterano*) sekä sen vieressä olevat Lateraanipalatsi ja -kastekappeli. Niiden lähellä oli lisäksi muun muassa luostari, rukoushuoneita, maatila, myllyjä, majoitustiloja, työpajoja, liikehuoneistoja ja sairaala. Nykyisen asunsa Lateraani sai 1500-luvulla. Alkuperäisiä rakennuksia ei ole paljonkaan jäljellä. Palatsi rakennettiin 1500-luvulla uudelleen, ja aukiolta poistettiin pieniä rakennuksia. Aukiolla on nykyisin Egyptistä peräisin oleva Lateraaniobeliski. Aikaisemmin aukiolla oli Marcus Aureliuksen ratsastajapatsas, jonka Michelangelo siirrätti pois.

## Katso myös
*Lateraanikonsiili

## Lähteet
Kulkija

**Kulkija**  on Korpiklaanin kymmenes studioalbumi, joka julkaistiin 7. syyskuuta 2018. Se nousi Suomen virallisen listan sijalle 24, ja fyysisten äänitteiden listan sijalle 8.

## Kappaleet

## Arvostelut
* Imperiumi.net: 9/10
* Kaaoszine: 
* Metalliluola: 7/10
* Soundi: 

## Lähteet

## Aiheesta muualla
* ''Kulkija'' discogs.com -sivustolla
*
Two Paths

**Two Paths** on Ensiferumin seitsemäs studioalbumi, joka julkaistiin 15. syyskuuta 2017. Se debytoi Suomen virallisen listan neljäntenä ja fyysisen albumilistan toisena.

## Kappaleet

## Arvostelut
* Imperiumi: 9½/10
* Metalliluola: 8–/10
* Soundi: 

## Lähteet

## Aiheesta muualla
* ''Two paths'' discogs.com -sivustolla 
*
Radek Haas

**Radek Haas** (s. 5. helmikuuta 2000 Karlovy Vary, Tšekki) on tšekkiläinen jääkiekkomaalivahti, joka edustaa kotimaassaan Extraliga-joukkue BK Mladá Boleslavia. Hänen hanskakätensä on oikea.

## Ura
### Seuraura
Haas on BK Mladá Boleslavin kasvatti. Hän siirtyi vain 17-vuotiaana kaudeksi 2017–2018 Suomeen ja Porin Ässien B-nuoriin.

Kaudella 2018–2019 Haas jakoi varsin tasaisesti Ässien A-nuorten torjuntavastuun Kasperi Kotkaniemen kanssa, mutta hänen vastuunsa kasvoi, kun Kotkaniemi nousi seuran SM-liigajoukkueeseen. Kun Ässät oli kaupannut Andreas Bernardin siirtotakarajalla ja Henri Kiviaho oli sivussa, nousi myös Haas SM-liigajoukkueeseen. Hänet merkittiin kakkosmaalivahdiksi Kasperi Kotkaniemelle 6. maaliskuuta 2019 otteluun Tapparaa vastaan. Haas debytoi aloittavana maalivahtina kuitenkin seuraavassa ottelussa 8. maaliskuuta 2019 vieraissa Vaasan Sportia vastaan. Hän torjui Ässien 4–3-tappioon päättyneessä ottelussa 31 kertaa. Mikaela Knip ja Noora Mylläri valitsivat Haasin ottelun Alumnien tähtien kakkostähdeksi. Hän pelasi runkosarjan viimeisten kierrosten aikana kolmessa ottelussa, joista Haas aloitti kaksi.

Alkukaudella 2019–2020 Haas pelasi Ässien A-nuorissa viisi ottelua, kunnes lokakuussa 2019 hän palasi kotimaahansa ja kasvattajaseuransa BK Mladá Boleslavin Extraliga-joukkueeseen. Joukkueen maalivahtivalmentajana toimii Haasin isä Radek Sr. Nuorempi Haas hankittiin Mladá Boleslaviin ensisijaisesti paikkaamaan Jan Růžičkan loukkaantumista.

### Maajoukkueura
Haas on pelannut viisi nuorten ja viisi poikien maaottelua.

## Muuta
Haasin isä Radek Sr. toimii BK Mladá Boleslavin Extraliga-joukkueen maalivahtivalmentajana.

## Tilastot

## Lähteet
*
*
*

### Viitteet
Miami Gardens

**Miami Gardens** on kaupunki Miami-Daden piirikunnassa Miamin pohjoispuolella. Vuoden 2010 väestönlaskennassa kaupungin asukasluku oli noin 107 tuhatta.

## Lähteet
Mannus

**Mannus** on myyttinen germaanikansojen esi-isä. Roomalainen historioitsija Tacitus kertoo teoksessaan *[[Germania (kirja)|Germania]]*, että Mannus oli vanhojen runojen mukaan Tuisto-jumalan poika, Maan poika. Mannuksella puolestaan oli kolme poikaa, Ingvo, Irmin ja Istvo, joista germaanien eri kansat muinaisten uskomusten mukaan polveutuivat. Poikien nimien mukaan heimot nimettiin ingaevoneiksi, herminoneiksi ja istaevoneiksi. Ingaevonit asuivat lähinnä valtamerta (Pohjanmeri ja Itämeri), herminonit puolestaan sisämaassa, ja muita kutsuttiin istaevoneiksi. Tacitus kertoo myös tarun toisen version, jonka mukaan Mannuksella oli useampia poikia, jotka olisivat olleet sveebien, vandaalien ja muiden tunnettujen heimojen esi-isät.

## Lähteet
*Tacitus: Germania. Suomentanut ja selitykset laatinut Tuomo Pekkanen. Gaudeamus, 2018. 

### Viitteet
Gaston Leroux

**Gaston Louis Alfred Leroux** (6. toukokuuta 1868 Pariisi, Ranska – 15. tai 16. huhtikuuta 1927 Nizza, Ranska) oli ranskalainen toimittaja ja kirjailija. 

Leroux’n ehkäpä tunnetuin teos on romaani *[[Oopperan kummitus]]* (*Le Fantôme de l’Opéra*, 1910), jonka pohjalta on tehty useita elokuvia ja näytelmiä samalla nimellä. Huomattavia näistä ovat *[[Suuren oopperan kummitus (vuoden 1925 elokuva)|Suuren oopperan kummitus]]* (1925), jonka pääosaa esittää Lon Chaney, Sr. sekä Andrew Lloyd Webberin vuoden 1986 musikaali *[[The Phantom of the Opera]]*. 

## Lähteet

## Aiheesta muualla
Highclere Castle

**Highclere Castle** on arkkitehti Charles Barryn suunnittelema rakennus Englannin Hampshiressä noin kahdeksan kilometriä etelään Berkshiren Newburysta. Sitä ympäröi Capability Brownin suunnittelema puisto. Kiinteistön laajuus on 2&nbsp;000 hehtaaria.

Highclere Castle on toiminut kuvauspaikkana komediasarjalle *[[Kyllä Jeeves hoitaa]]* sekä Emmy-palkitulle draamasarjalle *[[Downton Abbey]]*. 

Linnan paikalla sijaitsi aikaisempi talo, joka rakennettiin Winchesterin piispojen keskiaikaisen palatsin perustuksille. Tontti kuului Winchterin piispalle jo 700-luvulla.

Vuodesta 1679 lähtien Highclere Castle on ollut Carnarvonin jaarlien koti. Linnan nykyiset asukkaat ovat George ja Fiona Herbert eli Carnarvonin kahdeksas jaarli ja kreivitär.

## Lähteet

## Aiheesta muualla
Martiz

**Martiz** oli Masi Luoman, Arto Rautajoen ja Pertti Tolosen vuonna 1982 perustama lyhytaikainen poprock-yhtye, jonka laulusolistina toimi mallina tunnetuksi tullut Martina Kallionalusta nimellä Martina Martiz. Jo parin kuukauden jälkeen Kallionalusta jätti yhtyeen, minkä jälkeen se esiintyi jonkin aikaa kahden uuden naislaulajan kanssa nimellä Tiz..

Tamperelaismuusikoista koostunut Martiz perustettiin esittämään Mikko Alatalon yhtyeessä soittaneen Masi Luoman pitkän ajan kuluessa tekemiä sävellyksiä, joita luonnehdittiin tyyliltään ”hyväksi käyttöpopiksi”. Martina Kallionalusta löytyi, kun hän oli mukana mallina samalla muotikiertueella kuin Mikko Alatalon yhtye.

Loppuvuodesta 1982 yhtye julkaisi ainoaksi jääneen albuminsa *Curare* Poko Recordsin levymerkillä Femme Fatale. Sillä musisoivat Pertti Tolonen (bassokitara), Arto Rautajoki (rummut), Seppo Alajoki ja Heikki Silvennoinen (kitarat), Masi Luoma (kosketinsoittimet) ja Martina Martiz (laulu). Levyn tuottajana toimi Silvennoinen, kaikki kappaleet on säveltänyt Masi Luoma, ja sanoittajina ovat toimineet Mikko Saarela, Per Slotte ja Kimmo Miettinen. Albumia kutsuttiin mediassa ”malli-Martinan ensilevyksi”, ja yhtye ja albumin musiikki jäivät vähemmälle huomiolle. 

Albumilta irrotettiin singlejulkaisu ”Oidipus”, jonka B-puoli ”Hietaniemi Biitsi” julkaistiin myös *[[Suomirokkia (albumi)|Suomirokkia]]*-albumilla 1998 ja parilla muullakin suomirock-kokoelmalla.

Vuoden 1983 vaihteessa Martiz hajosi laulusolisti Kallionalustan lähdettyä mutta palasi nimellä Tiz kahden naissolistin voimin, joista toinen oli Toni Lähteenmäki. Tiz-nimellä yhtye julkaisi singlet ”Hymyilevä nukke” ja ”Pannaan menemään”.

## Lähteet
Sirkka Kouki

**Sirkka Eeva Aleksandra Kouki** (21. maaliskuuta 1917 Helsinki – 10. elokuuta 1989) oli suomalainen kotitalouden asiantuntija ja vaikuttaja, joka toimi muun muassa Marttaliiton toiminnanjohtajana ja maataloushallituksen ja ammattikasvatushallituksen osastopäällikkönä.

## Henkilöhistoria
Sirkka Koukin vanhemmat olivat maanviljelijä Santeri Kouki ja Sandra Nieminen. Kouki tuli ylioppilaaksi 1936 ja valmistui talousopettajaksi 1940 ja maatalous- ja metsätieteen kandidaatiksi 1954. Hän oli Jokioisten kotitalouskoulun talousopettaja 1941, Itä-Hämeen maanviljelysseuran kotitalouskonsulentti 1942–1944, Marttaliiton kotitalouskonsulentti 1944–1947, Marttaliiton toiminnanjohtaja 1947–1957, maataloushallituksen kotitalousosaston päällikkö ja kotitalousneuvos 1958–1968 ja ammattikasvatushallituksen hoito- ja talousopetuksen osastopäällikkö ja ammattikasvatusneuvos vuodesta 1968 eläkkeelle jäämiseensä saakka. Kouki toimi *[[Martat-lehti|Emäntälehden]]* toimitussihteerinä 1944–1947 ja päätoimittajana 1947–1952 sekä *[[Kotitalous (aikakauslehti)|Kotitalous]]*-lehden toimituskunnan puheenjohtajana 1958–1968. Koukilla oli useita alansa luottamustoimia, Helsingin yliopiston maatalous- metsätieteellisen tiedekunnan kunniatohtoriksi hänet vihittiin 1984, Marttaliiton suuri  kultainen ansiomerkki hänelle myönnettiin 1963 ja liiton kunniajäsen hänestä tuli 1977.

## Julkaisuja
* *Suunnittelua kotitaloustyöhön*, 1955
* *Perheenemäntä kodin raha-asioiden hoitajana*, 1957
* *Kodin talousoppi*, 1962
* *Kotitalous ja yhteiskunta*, 1968, kuvitus Osmo Omenamäki
* *Kodinhoidon opetuksen kurssi : 27.–31.10.1969, Helsinki*, 1969

## Aiheesta muualla
* Nietosvaara Saara, 1989. *In memoriam: ammattikasvatusneuvos Sirkka Kouki 21.3.1917–10.8.1989*. Kotitalous 53(1989): 9, s. 40.

## Lähteet
Koivulahti (sukunimi)

**Koivulahti** on sukunimi, joka on muun muassa seuraavilla suomalaisilla henkilöillä:

*Hilma Koivulahti-Lehto (o.s. *Koivulahti*, 1881–1955), kansanedustaja (SDP)
*Pertti Koivulahti (1951–2019), jääkiekkoilija
*Samuli Koivulahti (s. 1983), lauluntekijä, manageri ja sanoittaja
SunDog: Frozen Legacy

**SunDog: Frozen Legacy** on FTL Gamesin kehittämä ja Accoladen julkaisema avaruussimulaatiopeli. Peli on julkaistu vuonna  Apple II:lle ja vuotta myöhemmin Atari ST:lle.

Peli on yksi varhaisista science fiction -aiheisista peleistä, jotka yhdistivät roolipelin elementtejä.

## Pelaaminen
Pelaaja aloittaa perinnöksi saadulla omaisuudella ja rahdinkuljetusaluksella nimeltä *SunDog*, sekä sopimus perustaa siirtokunta. Pelaajan on etsittävä tarvittavat kauppatavarat ja henkilökunta siirtokunnalle. Pelin viimeisenä tavoitteena on löytää syväjäädytetyt siirtokunnan asukkaat.

Pelissä käytetään hiiriohjausta. Pelissä on raahaa ja pudota -mekanismilla toimiva ikkunointikäyttöliittymä.

## Lähteet

## Aiheesta muualla
* 
* Bruce Websterin SunDog-aiheinen virallinen sivu
Yzeure

**Yzeure** on kunta Ranskassa Allier'n departementissa Auvergne-Rhône-Alpesin alueella. Se on Moulinsin esikaupunki Moulinsin itäpuolella.

## Nähtävyyksiä
Kunnan nähtävyyksiä ovat keskiaikainen Saint-Pierren kirkko sekä 1500-luvulta peräisin oleva linna *Château de Panloup*.


Tiedosto:YZEURE_eglise_Saint-Pierre.jpg|Saint-Pierren kirkko
Tiedosto:YZEURE_chateau_Panloup.jpg| Château de Panloup


## Lähteet

## Aiheesta muualla
Australian ralli 2004

**Australian ralli 2004** (virallisesti *17. Telstra Rally Australia*) oli Rallin MM-sarjan kauden 2004 16. ja viimeinen osakilpailu, joka ajettiin 11.–14. marraskuuta 2004. Kilpailussa oli 25 erikoiskoetta.

## Tapahtumia
Kilpailun piti olla Carlos Sainzin viimeinen MM-ralli, mutta kilpailun ennakkotutustumisen aikana hän loukkasi niskansa ulosajossa. Lääkäreiden suosituksesta Sainz jätti kilpailun väliin. 
Perjantaina Markko Märtin joutui keskeyttämään moottorihäiriön vuoksi. Petter Solberg osui kiveen, jota hänellä ei ollut nuoteissa ja hän joutui keskeyttämään ohjauksen rikkouduttua. Erikoiskokeella 10 Marcus Grönholmin auto pyörähti ja suistui puuhun urien vuoksi koska auton maavara ei riittänyt. Tämän jälkeen kilpailun johtopaikalle nousi Sébastien Loeb, joka myös pyörähti seuraavalla erikoiskokeella. Kilpailun voitti Loeb, joka myös voitti kuljettajien mestaruuden toisena ranskalaisena Didier Auriolin jälkeen.

## Erikoiskokeet
Kilpailun ensimmäinen erikoiskoe ajettiin torstaina 11. marraskuuta ja viimeinen sunnuntaina 14. marraskuuta. Kilpailussa oli 25 erikoiskoetta, joiden yhteispituus oli 388,25 kilometriä.

## Tulokset

## Muuta
* Mikko Hirvosen viimeinen kilpailu Subarulla.
* Harri Rovanperän viimeinen kilpailu Peugeotilla.

## Lähteet

## Aiheesta muualla
* Rally-Maps.com, erikoiskokeet kartalla
Tommi Järvitalo

**Tommi Järvitalo** (s. 15. joulukuuta 1999 Oulu) on suomalainen jääkiekkoilija, joka edustaa Mestis-joukkue Rovaniemen Kiekkoa. Hän on pelipaikaltaan keskushyökkääjä.

## Ura
Järvitalo on Oulun Kärppien kasvatti. Hän siirtyi kesken kauden 2014–2015 Kiimingin Kiekko-Poikien C-nuoriin, joiden paras syöttäjä Järvitalo oli 20 syöttöpisteellään. Kaudella 2015–2016 hän oli seuran B2-nuorten paras syöttäjä 35 syöttöpisteellään. Kaudeksi 2016–2017 Järvitalo siirtyi Kiekko-Laserin B-nuoriin, joiden paras pistemies, maalintekijä ja syöttäjä hän oli tehoilla 16+27=43.

Kaudeksi 2017–2018 Järvitalo palasi kasvattajaseuraansa Oulun Kärppiin ja siirtyi seuran A-nuoriin. Hän voitti kauden päätteeksi A-nuorten SM-hopeaa. Kaudella 2018–2019 Järvitalo nousi Kärppien varakapteeniksi ja voitti kauden päätteeksi A-nuorten Suomenmestaruuden. Hän teki samalla kaudella Kärppien kanssa SM-liigasopimuksen. Järvitalo pelasi ensimmäisen ja kauden ainoaksi jääneen SM-liigaottelunsa runkosarjan toiseksi viimeisellä kierroksella 12. maaliskuuta 2019 Pelicansia vastaan. Hänet merkittiin Kärppien nelossentteriksi laidoilleen Jari Sailio ja Sami Anttila. Järvitalo sai ottelussa jääaikaa 10.32 minuuttia. Hän keräsi myös yhden syöttöpisteen oltuaan kakkossyöttäjänä Jari Sailion tekemään ottelun avausmaaliin.

Toukokuussa 2019 Järvitalo teki Kärppien kanssa vuoden mittaisen SM-liigasopimuksen. Marraskuussa hän teki seuran kanssa 1+1-vuotisen jatkosopimuksen. Järvitalo pelasi kauden 2019–2020 lähes kokonaan Kärppien A-nuorissa, jonka kapteenina hän toimi Junior Club World Cupissa, joka päättyi pronssiin. Järvitalo kärsi alkukaudella kuitenkin loukkaantumisista. Kuntouduttuaan hän pelasi yhden ottelun lainalla Mestis-joukkue Kokkolan Hermeksessä marraskuussa 2019. Järvitalo ei pelannut kauden aikana kuitenkaan otteluakaan Kärppien SM-liigajoukkueessa. Kaudella 2020–2021 hän ei pelannut otteluakaan missään sarjassa, eikä myöskään kaudella 2021–2022, jolloin Järvitalolla ei ollut sopimusta minnekään.

Kuntouduttuaan loukkaantumisistaan Järvitalo siirtyi kaudeksi 2022–2023 vuoden mittaisella sopimuksella Mestis-joukkue Rovaniemen Kiekkoon.

## Tilastot

## Lähteet
*
*
*

### Viitteet
Tiedusteluvalvontavaltuutettu

**Tiedusteluvalvontavaltuutettu** () on Suomen valtion viranomainen, joka valvoo Suojelupoliisin ja sotilastiedustelun tiedustelumenetelmien ja tiedustelutiedon käytön sekä muun tiedustelutoiminnan lainmukaisuutta. Tiedusteluvalvontavaltuutettu valvoo perus- ja ihmisoikeuksien toteutumista tiedustelutoiminnassa. Hänellä on oikeus päästä valvonnan kannalta välttämättömiin tiloihin ja tietojärjestelmiin sekä oikeus salassapitosäännösten estämättä saada maksutta tehtäviensä hoitamiseksi tarvitsemansa tiedot.

Tiedusteluvalvontavaltuutetulle voi kannella, jos katsoo, että tiedustelutoiminnassa on rikottu kantelijan oikeuksia tai menetelty lainvastaisesti. Henkilö, joka epäilee, että häneen on kohdistettu tiedustelua, voi myös pyytää tiedusteluvalvontavaltuutettua tutkimaan häneen kohdistuneen tiedustelumenetelmän käytön lainmukaisuuden. Tiedusteluvalvontavaltuutettu voi määrätä tiedustelumenetelmän käytön keskeytettäväksi tai lopetettavaksi, jos hän katsoo valvonnassa menetellyn lainvastaisesti.

Tiedusteluvalvontavaltuutettu raportoi eduskunnalle, eduskunnan oikeusasiamiehelle ja valtioneuvostolle. Lisäksi hän raportoi merkittävistä havainnoistaan erikseen eduskunnan tiedusteluvalvontavaliokunnalle.

Tiedusteluvalvontavaltuutetun nimittää valtioneuvosto viideksi vuodeksi kerrallaan. Pätevyysvaatimuksena on oikeustieteen ylempi korkeakoulututkinto, joka ei saa olla kansainvälisen ja vertailevan oikeustieteen maisterin tutkinto. Lisäksi tiedusteluvalvontavaltuutetulla pitää olla hyvä perehtyneisyys viran tehtäväalaan sekä käytännössä osoitettu johtamistaito.

Tiedusteluvalvontavaltuutettua koskeva laki tuli voimaan 1. helmikuuta 2019. Tiedusteluvalvontavaltuutettu Kimmo Hakonen nimitettiin virkaansa 1.5.2019 alkaen. Tiedusteluvalvontavaltuutetun toimisto on sijoitettu tietosuojavaltuutetun toimiston yhteyteen. 

## Lähteet